Vita:Régi magyar kifejezések listája

message: Szerintem ennek a cikknek semmi köze a tartalmához, vagy csak nagyon kicsi. A cím alapján régi (értsd: középkori eredetű) magyar kifejezéseket vártam volna, és kíváncsi lettem volna, mi alapján vannak csoportosítva, kiemelve a szavak (amiket még használunk? amiket már nem használunk? mindkét tábor sokezres nagyságrend lehet). Ehhez képest kaptam egy nyelvújítás korabeli listát, ami korántsem teljes, és valami oknál fogva ki van emelve Berzsenyi Dániel, mint szerző, de mondjuk Barczafalvi Szabó Dávid nincs. Aztán meg ott van a "meg nem honosodott szavak" kérdése. Ezek mitől régies kifejezések? Persze, a nyelvújítás régen volt, de ha a szavak soha nem is honosodtak meg, akkor nem nagyon beszélhetünk régi magyar kifejezésekről. A cikk címe helyesen tehát "Nyelvújítás korabeli, de meg nem honosodott szavak listája" lenne. - Tündi vita 2016. július 24., 16:53 (CEST)
thread_title: Cikk címe?

message: Egy lexikonban pontosabb címre lenne szükség, mint a "régi". Az Ómagyar Mária Siralom is "régi". 
Másrészt kétséges a tartalomnak  a viszonya a nyelvújítással. Pl. a higany  ma is használt szavunk, a vasany ELAVULT.--Linkoman vita 2016. július 18., 22:22 (CEST)
A cikk címe- "Régi magyar kifejezések" összefoglalva tartalmazza a magyar nyelvből kikopott szavakat. A téma nagy kiterjedése (több mint 100 ezer szót felölelő szókészlet)folytán gondoltam érdemesnek az általános fogalmazást.
Régi = az ősidőktől a jelenkorig tartó, mínusz ötven év. Érdekes, a régi magyar igeidők jó volt, akkor gondolom jó lesz ez is.
Ami a vegytan, fizika, stb részből nem jó, nem helyes, ki lehet venni nyugodtan.
– Hamilcar Smith vita 2016. július 18., 22:40 (CEST)
Szerintem a cím elég pontos. Alcímekben, alfejezetekben stb szét lehet nyálazni ilyen-olyan kategóriákra, de a címet hagyjuk meg. Egy olyan szócikk lebeg a szemem előtt, amely rövid és érthető leírását adja a ma nem használatos magyar szavaknak. De ha ezt a mérföldnyi címet adjuk hogy " manapság nem használatos magyar szavak", akkor lőttek az egésznek, senki sem fogja elolvasni. Jó dolog németes módra mindent a lehető legapróbb részletekig bekategorizálni akarni, de még jobb magyarnak lenni. Ha van jobb címötleted, hajrá. Egyébként meg teljesen jó ez is.
– Hamilcar Smith vita 2016. július 18., 23:18 (CEST)
Te tudod, mit akarsz. Tehát Te 100 000 kifejezést fogsz összegyűjteni és felsorolni. Nem tudom, milyen népszerű lesz egy ilyen mamut a szerkesztőtársak körében. Akkor ez egy lista lesz, márpedig a lista szót a cikk címében is szoktuk szerepeltetni. Pl. "Elavult magyar kifejezések listája". 
Órási különbség van a "régi magyar igeidők" és a jelen cikk között. Ugyanis az előbbi egy jól lehatárolható téma, a másik pedig egy szószedet. Márpedig a Wikipédia nem szótár. Az elavult szavaké sem.--Linkoman vita 2016. július 19., 11:48 (CEST)
Nem akarok 100 ezer szót összegyűjteni. Amennyit eddig összegyűjtém  vala, nekem ennyi elég. Más írhat hozzá,ha akar. Szerintem nem fog, (sokat biztosan nem) mert előttem sem írt senki. Nehezen tudom elképzelni hogy manapság valaki régi magyar költők összes műveinek szószedetét bújja.
A "szótár" alapjában valamely idegen nyelvről hozott szavak lefordítása. ez legfeljebb értelmező szótár lehet. Az enciklopédia szerves része a szómagyarázat. Szóljál ha nem értesz valamit.
A célom e szócikkel az, hogy pár (érdekesnek és értékesnek gondolt) régi magyar kifejezést megismertessek. Akárhogy is szeretnéd, nem fogok belőle 100 ezres szószedetet csinálni, de még ezrest sem. Más sem fog, a föntebb taglalt nyilvánvaló okokból. Itt és most megjósolom neked hogy mindenki nagyívben le fogja ejteni ezt a cikket, meg a tartalmát is. Mégis, kell hogy ilyen is legyen. Tartozunk vele a nyelvnek(!) és a nemzetnek(!!). A lényeget én már kiírtam. Berzsenyi volt az egyetlen, aki ezzel nagyobb léptékben foglalkozott (régi szavak fölelevenítése), rajta kívül senki. Amit itt látsz, ennyi. lehet más költőknél-íróknál van még ezen kívül 100 szó. Oké, rendben. Most akkor ebből fújjál egy százezres szószedetet, ha gondolod. Sok sikert hozzá.:)
Légyszíves mutasd meg e cikket meg amit ide írtam minél több szerkesztőnek, így el fogják tudni dönteni, melyikünk álláspontja relevánsabb.
– Hamilcar Smith vita 2016. július 21., 23:47 (CEST)
Semmi jónak nem vagyok az elrontója. Főleg, mert meg sem próbáltad megérteni, miért javasoltam pontosabb címet.  Odáig se jutottál el, hogy a listákat listának hívjuk.
Természetesen valamennyi szerkesztő láthatja a cikkedet, bárki. Ehhez nem kell "megmutatni" senkinek.
Az egynyelvű szótár fogalmát meg talán majd egyszer valaki elmagyarázza neked....
Többet nem zavarlak.--Linkoman vita 2016. július 22., 00:09 (CEST)
thread_title:  Pontosabb cím kellene